Keturių Kantonų ežeras

Keturių kantonų ežeras (, ) yra vidurio Šveicarijoje, ketvirtas pagal dydį šalyje. Ežero plotas 113,6 km², didžiausias gylis 214 metrų.

Pavadinimo kilmė ir geografija 
Ežero pavadinimą lėmė geografinis išsidėstymas: jį supa keturi istoriniai Šveicarijos kantonai: Uris, Švicas, Untervaldenas (dabar padalintas į Obvaldeną ir Nidvaldeną) ir Liucerna. Ežeras taip pat vadinamas Liucernos ežeru, kadangi didžiausias miestas prie ežero yra Liucerna. Ežero pakrantėje įsikūrusios seniausios Šveicarijos gyvenvietės: Küssnacht, Weggis, Vitznau, Gersau, Brunnen, Altdorf, Buochs ir Treib. Be to pietiniame ežero krante yra Riutlių pieva, tradiciškai laikoma Šveicarijos federacijos įkūrimo vieta.

Ežerą įmanoma apvažiuoti automobiliu, bet kelias vingiuotas, lėtas ir kartais eina tuneliais. Tuzinai garlaivių kursuoja tarp ant kranto įsikūrusių miestų. Ežeras populiarus vietinių ir užsienio turistų objektas, pakrantėje yra daugybė viešbučių ir kurortų.

700 metų šalies metinėms buvo pastatytas 35 km ilgio Šveicarų kelias aplink Liucernos ežerą.

Ežero paviršius yra žemiausia Urio, Obvaldeno ir Nidvaldeno kantonų vieta.   

Šveicarijos ežerai
Obvaldenas